Τα ασφαλιστικά βάρη ειδικά στη θαλάσσια ασφάλιση φορτίου
Creators: name: Γαϊτανίδου, Ευλαμπία Λάζαρου
Publisher: name: Aristotle University of Thessaloniki
Year: 2022
Subjects: Ασφαλιστικά βάρη
Θαλάσσια ασφάλιση
Φορτίο
Insurance burdens
Marine insurance
Cargo

description: Αντικείμενο της παρούσας μελέτης αποτελούν τα νόμιμα ασφαλιστικά βάρη που φέρει ο λήπτης της ασφάλισης ειδικά στη θαλάσσια ασφάλιση φορτίου. Πράγματι, ο λήπτης της ασφάλισης, κατά τη σύναψη μίας θαλάσσιας ασφαλιστικής σύμβασης φορτίου, βαρύνεται όχι μόνο με υποχρεώσεις που απορρέουν εκ της συμβάσεως, αλλά και με κάποια επιπλέον καθήκοντα, τα λεγόμενα «ασφαλιστικά βάρη». Η ειδοποιός διαφορά των ασφαλιστικών βαρών από τις συμβατικές υποχρεώσεις συνίσταται στο ότι η εκπλήρωσή των ασφαλιστικών βαρών δεν είναι δικαστικά επιδιώξιμη, τυχόν δε παράβασή τους επισείει μόνο ορισμένες δυσμενείς συνέπειες στο πρόσωπο του λήπτη της ασφάλισης, όπως είναι για παράδειγμα, η απώλεια των συμβατικών του δικαιωμάτων. Τα ασφαλιστικά βάρη εκτείνονται χρονικά από το προσυμβατικό στάδιο, ήτοι από τη στιγμή που γίνεται πρόταση για κατάρτιση της ασφαλιστικής σύμβασης και καθ’ όλη τη διάρκεια της, έως την πραγματοποίηση της ασφαλιστικής περίπτωσης, εάν και εφόσον αυτή επέλθει. Στην παρούσα εργασία, λοιπόν, αναλύονται τα τέσσερα ασφαλιστικά βάρη όπως αυτά ανακύπτουν με χρονική σειρά, ήτοι το ασφαλιστικό βάρος της προσυμβατικής αναγγελίας ή της περιγραφής του κινδύνου, το ασφαλιστικό βάρος δήλωσης της επίτασης ή μη επίτασης του κινδύνου, το ασφαλιστικό βάρος αποφυγής ή μείωσης της ζημίας και τέλος το ασφαλιστικό βάρος της ειδοποίησης του ασφαλιστή για την επέλευση της ασφαλιστικής περίπτωσης. Σχετικά με το εφαρμοστέο νομικό πλαίσιο, τα ασφαλιστικά βάρη στη θαλάσσια ασφάλιση φορτίου ρυθμίζονται, καταρχήν, από τις διατάξεις του Κώδικα Ιδιωτικού Ναυτικού Δικαίου (στο εξής ΚΙΝΔ) και συμπληρωματικά από τις γενικές διατάξεις του Ασφαλιστικού Νόμου για όλες εκείνες τις περιπτώσεις που δεν προβλέπονται ειδικότερα στον ΚΙΝΔ και υπό την προϋπόθεση, ότι οι γενικές αυτές διατάξεις δεν είναι ασυμβίβαστες με τη θαλάσσια ασφάλιση. Συγκεκριμένα, το ασφαλιστικό βάρος της προσυμβατικής αναγγελίας ή της περιγραφής του κινδύνου δεν εξειδικεύεται σε ειδική διάταξη στον ΚΙΝΔ, με αποτέλεσμα να εφαρμόζεται η γενική διάταξη του Ασφαλιστικού Νόμου, προσαρμοζόμενη στις ανάγκες της θαλάσσιας ασφαλιστικής σύμβασης φορτίου και στις διατάξεις του ΚΙΝΔ. Για τα υπόλοιπα τρία ασφαλιστικά βάρη που καθιερώνονται σε αμφότερα τα νομοθετήματα, επιχειρείται η σύγκριση των διατάξεων, με σκοπό τον εντοπισμό των μεταξύ τους διαφορών
description: The subject matter of this study are the legal insurance burdens borne by the recipient of the insurance especially in marine cargo insurance. Actually, the recipient of the insurance, when concluding a marine cargo insurance contract, is burdened not only with obligations deriving from the contract, but also with some additional duties, the so-called "insurance burdens". The most important difference between insurance burdens and contractual obligations is that insurance burdens fulfillment is not legally enforceable and any form of violation only results in certain adverse consequences for the insurance recipient, such as for example, the loss of their contractual rights. The insurance burdens extend from the pre-contractual stage, id est from the moment of the proposal for the drawing up of the insurance contract and throughout its duration, until occurrence of the insurance case, if and when occurs. The present research, therefore, analyses the four insurance burdens as they arise in time series, namely the insurance burden of the pre-contractual notice or description of the risk, the insurance burden of the risk augmentation or non-exacerbation statement, the insurance burden to avoid or reduce damage and lastly the insurance burden of the insurer's notice for the occurrence of the insurance case. Regarding the applicable legal framework, the insurance burdens in marine cargo insurance are regulated, primarily, by the Code of Private Maritime Law provisions (hereafter CPML) and supplementary by the general provisions of the Insurance Law for all those cases that are not specifically provided for in CPML and under the condition that these general provisions are not incompatible with marine insurance. In particular, the insurance burden of the pre-contractual notice or the description of the risk is not specified in a special provision in the CPML, resulting that the general provision of the Insurance Law is applicable, adjusted to the needs of the marine cargo insurance contract and the provisions of the CPML. For the remaining three insurance burdens established in both pieces of legislation, an attempt is made for the comparison of the provisions, aiming the identification of the differences between them